แม่ครัววัยใสแห่งบ้านไมโกะ

แม่ครัววัยใสแห่งบ้านไมโกะefn|ชื่อเรื่องภาษาไทยของซีรีส์มังงะโดยสำนักพิมพ์สยามอินเตอร์คอมิกส์ หรือ แม่ครัวแห่งบ้านไมโกะefn|ชื่อเรื่องภาษาไทยของซีรีส์อนิเมะดัดแปลงที่ปรากฏในบทบรรยายใต้ภาพที่ปีลีปีลี และเป็นชื่อเรื่องภาษาไทยของซีรีส์ละครคนแสดงดัดแปลงที่เน็ตฟลิกซ์ () เป็นซีรีส์มังงะญี่ปุ่น แต่งเรื่องและวาดภาพโดยไอโกะ โคยามะ ตีพิมพ์ในนิตยสารโชเน็งซันเดย์รายสัปดาห์ของสำนักพิมพ์โชงากูกังตั้งแต่เดือนธันวาคม พ.ศ. 2559 และได้รวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 26 เมื่อเดือนพฤษภาคม พ.ศ. 2567 ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์มีฉากในย่านเกอิชาในเมืองเกียวโต เป็นเรื่องราวเกี่ยวกับคิโยะผู้ทำอาหารรสเลิศในทุก ๆ วันเพื่อช่วยสนับสนุนซุมิเระเพื่อนสนิทของเธอ รวมถึงไมโกะคนอื่น ๆ
ซีรีส์อนิเมะโทรทัศน์ดัดแปลงโดยสตูดิโอเจซีสตาฟ ออกอากาศทั่วโลกตั้งแต่เดือนกุมภาพันธ์ พ.ศ. 2564 ถึงมกราคม พ.ศ. 2565 ทางบริการวีดิทัศน์ตามคำขอเอ็นเอชเคเวิล-แจแปน ตามด้วยการออกอากาศในประเทศญี่ปุ่นทางช่องเอ็นเอชเค อี ตั้งแต่เดือนตุลาคม พ.ศ. 2564 ถึงมิถุนายน พ.ศ. 2565 ซีรีส์ละครคนแสดงทางเน็ตฟลิกซ์ ฉายในเดือนมกราคม พ.ศ. 2566
เมื่อเดือนกันยายน พ.ศ. 2565 มังงะของ แม่ครัววัยใสแห่งบ้านไมโกะ มียอดจำหน่ายมากกว่า 2.7 ล้านเล่ม ในปี พ.ศ. 2563 แม่ครัววัยใสแห่งบ้านไมโกะชนะเลิศรางวัลมังงะโชงากูกัง ครั้งที่ 65 ในสาขาโชเน็ง

**เรื่องย่อ**
คิโยะและซุมิเระเป็นเพื่อนสมัยเด็กกันจากจังหวัดอาโอโมริ ย้ายเข้ามาเมืองเกียวโตเพื่อมาเป็นไมโกะ ระหว่างการฝึกซุมิเระได้รับการชื่นชมในความสามารถและขยันหมั่นเพียร ส่วนคิโยะมีปัญหาการเรียนรู้ทักษะพื้นฐานจึงถูกขอให้ออกไป แต่แล้วทักษะการทำอาหารของคิโยะก็ปรากฏให้เห็น จึงได้รับการจ้างในฐานะแม่ครัวคนใหม่แห่งบ้านไมโกะ คิโยะมีความสุขกับการทำหน้าที่นี้ที่ช่วยสนับสนุนซุมิเระและไมโกะคนอื่น ๆ ผ่านการทำอาหาร

**ตัวละคร**
Kiyo
 (ซีรีส์ละครคนแสดง)
รับบทแสดงโดย: นานะ โมริ
เด็กสาวอายุ 16 ปีจากอาโอโมริผู้มายังเกียวโตเพื่อเป็นไมโกะ แต่ครูผู้ฝึกเห็นว่าเธอขาดทักษะในการเป็นไมโกะมากเกินไป อย่างไรก็ตามผู้เข้าฝึกคนอื่นชอบอาหารที่เธอทำ เธอจึงได้ทำงานที่บ้านไมโกะในฐานะแม่ครัว
Sumire / Momohana
voiced by|M.A.O|พิมพ์พิศา เพชรแท้ (ซีรีส์ละครคนแสดง)
รับบทแสดงโดย: นัตสึกิ เดงูจิ
เพื่อนสมัยเด็กของคิโยะจากอาโอโมริที่มาเกียวโตพร้อมกับคิโยะ มีความสามารถในการเป็นไมโกะต่างจากคิโยะ ได้รับการชื่นชมจากเกอิชาที่ดูแลการฝึก 
Kenta
voiced by|มินามิ ทากายามะ
รับบทแสดงโดย: ไคริ โจ
เพื่อนสมัยเด็กของคิโยะและซุมิเระที่เข้าเรียนในโรงเรียนมัธยมปลายที่อาโอโมริ 
Tsurukoma
voiced by|ซัตสึมิ มัตสึดะ
รับบทแสดงโดย: โมโมโกะ ฟูกูจิ
ไมโกะรุ่นพี่ในบ้านไมโกะที่คิโยะทำงาน 
Okā-san
คาโอรุ คาตาไก
รับบทแสดงโดย: ทากาโกะ โทกิวะ
 "คุณแม่" ของบ้านไมโกะ เป็นผู้รับผิดชอบจัดการความเป็นอยู่ของไมโกะและเกอิชา รวมถึงการเตรียมตัวฝึกฝน
Onī-san
voiced by|ริกิยะ โคยามะ
ผู้ช่วยของบ้านไมโกะ เป็นผู้รับผิดชอบในการแต่งตัวเกอิชาและไมโกะด้วยชุดกิโมโน 
Narēshon
voiced by|ซากาตะ โอฮาระ
ให้ข้อมูลเกร็ดเล็กเกร็ดน้อยเกี่ยวกับวัฒนธรรมและวิถีชีวิตของ ไมโกะ

**สื่อ**

**มังงะ**
แม่ครัววัยใสแห่งบ้านไมโกะ แต่งเรื่องและวาดภาพโดยไอโกะ โคยามะ ตีพิมพ์ในนิตยสารโชเน็งซันเดย์รายสัปดาห์ของสำนักพิมพ์โชงากูกังตั้งแต่วันที่ 28 ธันวาคม พ.ศ. 2559 ซีรีส์หยุดชั่วคราวตั้งแต่วันที่ 1-29 มิถุนายน พ.ศ. 2565 สำนักพิมพ์โชงากูกังรวบรวมตีพิมพ์เป็นหนังสือการ์ตูนรวมเล่ม (ทังโกบง) เล่มแรกวางจำหน่ายในวันที่ 12 เมษายน พ.ศ. 2560 วางจำหน่ายถึงเล่มที่ 22 เมื่อวันที่ 12 มกราคม พ.ศ. 2566
ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ประกาศลิขสิทธิ์เมื่อวันที่ 22 มีนาคม พ.ศ. 2566

**หนังสือมังงะ**

**อนิเมะ**
ในเดือนมีนาคม พ.ศ. 2563 ช่องเอ็นเอชเคได้ประกาศว่าซีรีส์แม่ครัววัยใสแห่งบ้านไมโกะจะถูกดัดแปลงเป็นซีรีส์อนิเมะโทรทัศน์ ซีรีส์อนิเมะผลิตโดยสตูดิโอเจซีสตาฟ กำกับโดยโยเฮ ซูซูกิ ดูแลบทโดยซูซูมุ ยามากาวะ และแต่งดนตรีประกอบซีรีส์โดยโกะ ซากาเบะ ออกอากาศทั่วโลกทางเอ็นเอชเคเวิลด์-เจแปนตั้งแต่วันที่ 25 กุมภาพันธ์ พ.ศ. 2564 ถึง 27 มกราคม พ.ศ. 2565 และตามด้วยการออกอากาศในประเทศญี่ปุ่นทางช่องเอ็นเอชเค อี ตั้งแต่วันที่ 2 ตุลาคม พ.ศ. 2564 ถึง 11 มิถุนายน พ.ศ. 2565 เพลงเปิดชื่อเพลงว่า "อาชิตะ คิตโตะ" ร้องโดยอายาโนะ สึจิ
นอกจากนี้อนิเมะแต่ละตอนยังมีบนบริการวีดิทัศน์ตามคำขอฟรีเอ็นเอชเคเวิลด์-เจแปนเป็นเวลา 1 ปีหลังการออกอากาศในภูมิภาคเอเชียตะวันออกเฉียงใต้ ซีรีส์อนิเมะมีลิขสิทธิ์เผยแพร่โดยจอยอัพเมเดียและสตรีมทางปีลีปีลีพร้อมบทบรรยายใต้ภาพภาษาไทย เวียดนาม อินโดนีเซีย และจีน ครันชีโรลสตรีมซีรีส์อนิเมะพร้อมบทบรรยายใต้ภาพภาษาอังกฤษนอกทวีปเอเชีย ซีรีส์อนิเมะฉายทั้งหมด 12 ตอน แต่ละตอนมีช่วง Kyō no Makanai-san  ซึ่งคิโยะ ซุมิเระ และสึรุโคมะสนทนาเรื่องอาหารที่ปรากฏในสามช่วงของแต่ละตอน

**รายชื่อตอน**

**ละคร**
ในวันที่ 7 มกราคม พ.ศ. 2565 มีการประกาศดัดแปลงแม่ครัววัยใสแห่งบ้านไมโกะเป็นซีรีส์ละครคนแสดงจำนวน 9 ตอน มีกำหนดฉายทั่วโลกทางเน็ตฟลิกซ์ในปี พ.ศ. 2566  กำกับโดยฮิโรกาซุ โคเรเอดะ, เมงูมิ สึโนะ, ฮิโรชิ โอกูยามะ และทากูมะ ซาโต รับผิดชอบแผนการผลิตโดยเก็งกิ คาวามูระ เขียนบทละครโดยโคเอดะ, สึนะ, โอกูยามะ, ซาโต และมามิ ซูนาดะ อำนวยการผลิตโดยโยชิฮิโระ ฟูรูซาวะและนาโอมิ ซาโต ผลิตซีรีส์โดยเค็นจิ ยามาดะ, ไอ คาชิมะ และเอจิ คิตาฮาระ ริซะ คิตาบายาชิเป็นผู้อำนวยการดูการสร้าง และแต่งดนตรีประกอบโดยโยโกะ คันโนะ ซีรีส์นำแสดงโดยนานะ โมริ รับบทเป็นคิโยะ และนัตสึกิ เดงูจิ รับบทเป็นซุมิเระ ละครฉายทางเน็ตฟลิกซ์ในวันที่ 12 มกราคม พ.ศ. 2566

**รายชื่อตอน**

**ผลตอบรับ**
แม่ครัววัยใสแห่งบ้านไมโกะชนะเลิศรางวัลมังงะโชงากูกัง ครั้งที่ 65 ในสาขาโชเน็ง ในปี พ.ศ. 2563
เมื่อเดือนตุลาคม พ.ศ. 2562 มังงะมียอดจำหน่ายมากกว่า 700,000 เล่ม เมื่อเดือนมีนาคม พ.ศ. 2563 มังงะมียอดจำหน่ายมากกว่า 1 ล้านเล่ม เมื่อเดือนมีนาคม พ.ศ. 2565 มังงะมียอดจำหน่ายมากกว่า 2.7 ล้านเล่ม

**หมายเหตุ**

**อ้างอิง**

**แหล่งข้อมูลอื่น**
  เว็บไซต์ทางการของมังงะ แม่ครัววัยใสแห่งบ้านไมโกะ ที่ Web Sunday date=2021-03-07  -  เว็บไซต์ทางการภาษาอังกฤษของอนิเมะ แม่ครัวแห่งบ้านไมโกะ ที่ NHK World-Japan - 23950-  ซีรีส์อนิเมะ แม่ครัวแห่งบ้านไมโกะ ที่ปีลีปีลี- ซีรีส์ละครคนแสดง แม่ครัวแห่งบ้านไมโกะ
หมวดหมู่:มังงะที่ตีพิมพ์ในปี พ.ศ. 2559
หมวดหมู่:อนิเมะที่ออกฉายในปี พ.ศ. 2564
หมวดหมู่:การทำอาหารในอนิเมะและมังงะ
หมวดหมู่:การ์ตูนญี่ปุ่นแนวโชเน็ง
หมวดหมู่:มังงะของสำนักพิมพ์โชงากูกัง
หมวดหมู่:รายการโทรทัศน์ที่มีฉากในเกียวโต
หมวดหมู่:เจซีสตาฟ
หมวดหมู่:สยามอินเตอร์คอมิกส์